
REGULAMENT CONCURSULUI JUDEȚEAN DE ȘTIINȚE
„ VREAU SĂ FIU CERCETĂTOR”
Ediția a X-a, ianuarie 2026

Titlul: Concursul județean de științe „ Vreau să fiu cercetător”
Argument: Într-o societate modernă aflată mereu în schimbare, rezolvarea problemelor a devenit de o importanță majoră. Copiii trebuie să fie capabili să selecteze informațiile de care au nevoie, să folosească resursele informaționale și să ia cele mai bune decizii atunci când vorbim despre situații problemă. Aceste abilități pot fi dobândite studiind știința, tehnologia, ingineria și matematica. 
Pornind de la noțiunile matematice și științifice dobândite în cadrul învățământului preuniversitar, concursul „Vreau să fiu cercetător”, încadrat în domeniul științific, le propune elevilor să utilizeze aceste noțiuni în cadrul unor probleme de matematică distractivă și a unor teste de științele naturii menite să îi ajute pe copii să identifice legături, conexiuni, similitudini și realități ale vieții cotidiene
Scopul: Proiectul județean „Vreau să fiu cerectător” își propune familiarizarea elevilor cu aspectele ludice în care pot fi implicate competenţele de sintetizare și aplicare a informaţiilor și noțiunilor științifice.
Grup țintă: Palatul Copiilor Arad și filiala Clubul Copiilor Pecica organizează în perioada 26-30 ianuarie 2026 o nouă ediție a Concursului județean de științe „Vreau să fiu cercetător”, concurs care se adresează elevilor din clasele I – XII din învățământul preuniversitar și extrașcolar, care doresc să valorifice cunoștințele dobândite într-un nou context.
	Probe de concurs: Proba de concurs constă în rezolvarea unui test de matematică și/sau științe ale naturii, cu 15 întrebări care respectă programele școlare în vigoare, ediția din acest an desfășurându-se direct și online.
Calendarul și modul de desfășurare: Cadrele didactice care doresc să se înscrie la concursul județean, sunt rugate să atașeze fișa de înscriere (în format docx ) la formularul de concurs https://forms.gle/MY8PJ7d4m6aEP8VE6 până în data de 15 ianuarie 2026, în care să specifice categoria de vârstă pentru care sunt necesare subiectele și data în care se dorește organizarea activității, din perioada 26-30 ianuarie 2026  
Instituțiile de învățământ care organizează etapa județeană cu participare directă vor face jurizarea testelor pe baza baremelor trimise de coordonatorii concursului județean, rezultatele finale urmând a fi validate de echipa de proiect de la Palatul Copiilor Arad. Pentru participarea online, cadrele didactice înscrise în concurs vor primi link-ul formularelor Google în timp util, jurizarea fiind realizată după perioada de încheiere a desfășurării concursului, de către echipa de organizare de la Palatul Copiilor Arad. 
Evaluarea: Coordonatoarea concursului, prof. Both Lidia, împreună cu membrii din echipa de proiect, vor asigura transmiterea subiectelor de concurs și a baremelor de notare către participanți și împreună cu comisia de jurizare vor stabili punctajele aferente fiecărui participant, acordând diplome pentru locurile I, II și III concurenților care obțin cel puțin 80 de puncte.
Mediatizarea proiectului: Rezultatele obținute de participanții la cele două secțiuni de concurs vor fi transmise electronic cadrelor didactice coordonatoare și se vor posta pe site-ul instituției organizatoare www.palatulcopiilorarad.ro și pe site-ul organizatorilor www.stiintacaojoaca.ro. La finalul proiectului se va redacta un articol de presă ce va fi publicat pe site-ul revistei menestrel.ro, pe site-ul instituției www.palatulcopiilorarad.ro și pe pagina oficială de Facebook a Palatului Copiilor Arad.
Concursul „Vreau să fiu cercetător” este o etapă de selecție pentru elevii de gimnaziu și liceu, în vederea participării la Concursul Interdisciplinar „Știința ca o joacă”, fiind calificați automat cei care au obținut locurile I, II sau III. Organizatorii nu percep taxă de participare și se pot înscrie copii din instituții de învățământ preuniversitar și extrașcolar, cu respectarea regulamentului de concurs.
	Pentru detalii suplimentare ne puteți contacta:
- prof. Both Lidia, Palatul Copiilor Arad, tel. 0728 271 611, e-mail both.lidia@gmail.com
- prof. Lazăr Alina, Clubul Copiilor Pecica, tel. 0723206671, e-mail carmenalina@yahoo.com




					     Director,
     			                   Prof. Denisa Bara











FIȘĂ DE ÎNSCRIERE CONCURS JUDEȚEAN DE ȘTIINȚE
„VREAU SĂ FIU CERCETĂTOR”, 
26-30 ianuarie 2026
Unitatea de învățământ:…......................................................................................
Nume și prenume cadru didactic coordonator:.....................................................
E-mail cadru didactic:................................................. telefon: .............................
Tabel nominal cu elevii participanți
	Nr. crt.
	Nume și prenume elevi
	Clasa

Data concurs (în intervalul 26-30 ianuarie 2026): ..................
Desfășurare concurs:         DIRECT    sau        ONLINE

